शुरुआती कारोबार में सेंसेक्स 75 अंक मजबूत खुला  
सेंसेक्स बुधवार को शुरुआती कारोबार में 75 अंक की तेजी के साथ खुला। चुनिंदा शेयरों की लिवाली से शेयर बाजार में तेजी दर्ज की गई।
बंबई शेयर बाजार का सेंसेक्स बुधवार को शुरुआती कारोबार में 75 अंक की तेजी के साथ खुला। चुनिंदा शेयरों की लिवाली से शेयर बाजार में तेजी दर्ज की गई। 30 शेयरों पर आधारित सेंसेक्स 75.01 अंक या 0.39 फीसदी की तेजी के साथ 19,167.06 अंक पर खुला।  पिछले दो सत्रों में बंबई शेयर बाजार में 230 अंक की तेजी दर्ज की गई है। इसी प्रकार, नेशनल स्टॉक एक्सचेंज का निफ्टी भी 23.60 अंक या 0.41 फीसदी की तेजी के साथ 5,747.65 अंक पर खुला।  कारोबारियों के अनुसार एशियाई बाजारों में मजबूत रुख के बीच संस्थागत और खुदरा निवेशकों की लिवाली से बाजार में शुरुआती तेजी दर्ज की गई है।